|  |  |
| --- | --- |
| Møde den: 25. november 2024 kl. 14.00-16.00  Mødelokale på 6. etage i bygning 1350  Akademisk Råd  Til stede: Anna Piil Damm, Caroline Grønkjær Madsen, Frederikke Bruntt, Helle Spindler, Inger Mørch Hauge, Jean‐Paul de Cros Peronard, Mathias Stenner Falkvist, Merete Elmann, Michael H. Jensen, Morten Rask (prodekan), Olivia Belling‐Nami, Palle Bo Madsen, Rune Stubager og Thomas Friis Søgaard og Thomas Pallesen (dekan).  Fraværende: Anne Bøllingtoft, Klaus G. Grunert, Nabanita Datta Gupta, Niels Mejlgaard (prodekan), Nina Melanie Mølgaard Nielsen, Sofie Elise Schmidt, Susanne Jensen og Vibeke Lehmann.  Endvidere deltog: Hans Schytte Sigaard (observatør for adjunkterne) og Anja Sandholt Hald (referent). | Referat |

# Besøg af AU Forskning v. vicedirektør Jakob Rathlev og funktionschef Søren Broberg Nielsen.

Besøget med repræsentanter fra AU Forskning udspringer af, at forpersonerne for de akademiske råd på AU har fremført en kritik overfor bestyrelsen over AU’s håndtering af de forpligtelser, der følger af GDPR forordningen.

Det overordnet kritikpunkt fra forpersonerne var, at det videnskabelige personale oplever, at GDPR-kravene lægger hindringer i vejen for forskningen.

Jakob Rathlev forklarede, at Aarhus Universitet ikke kan siges at have overimplementeret GDPR. Datatilsynet har tvært imod ad flere omgange udtalt kritik, herunder alvorlig kritik, af den måde Aarhus Universitet i de udvalgte forskningsprojekter behandlede personoplysninger på. Der er derfor behov for, at der bliver gjort endnu mere for at sikre GDPR compliance. Forskningsdatakontoret har til formål at bistå med den proces.

Danmark er et digitaliseret land med mange registre, hvortil forskere har forholdsvis let adgang til omfattende data. Den relativt lette adgang til data medfører forpligtigelser overfor de registrerede, forpligtigelser som Aarhus Universitet og forskerne skal honorere. Mange andre europæiske lande har ikke samme lette adgang til data, hvorfor en sammenligning på tværs af lande i mange tilfælde ikke er retvisende.

AU har udviklet en række hjælpeværktøjer til forskerne og bistår gerne med at finde løsninger, men forskerne er også nødt til selv at bidrage, da det er forskerne, der kender projektet, og hvilke data der skal behandles og hvordan.

I den opfølgende dialog anførte flere medlemmer, at de ønsker at være GDPR compliant, men at kravene kan være svære at forstå, og at ventetiden for hjælp hos TTO er lang. Ligeledes blev der påpeget udfordringer med systemet for etisk godkendelse af forskningsprojekter. Systemet vil på et senere tidspunkt blive taget op til diskussion i akademisk råd.

Dekanen afsluttede dialogen af med at henvise til, at den gode dialog og tone er afgørende for det fremadrettet samarbejde, som fakultetet også gerne bidrager til. Både på universitets- og fakultetsniveau skal lovgivningen overholdes, også selv om andre måtte gøre noget andet. Det er et fælles ansvar at sikre compliance.

# Godkendelse af referat

Akademisk Råd godkendte referatet uden bemærkninger.

# Orientering og drøftelse

* Formanden:

Tidligere mangeårigt medlem af akademisk råd professor Carsten Tanggård er desværre død alt for tidligt.

Med forslaget til Finansloven 2025 har regeringen beskåret halvdelen af det statslige tilskud til Center for Registerforskning. Dekanen orienterede om, at fakultetet, Psykologisk Institut og centeret drøfter konsekvenserne heraf.

Forpersonernes møder med rektor

Forpersonerne for de akademiske råd deltager i kvartalsvise møder med rektor. På seneste møde blev flg. drøftet:

* AU’s økonomi: Fortsat positiv udvikling og større overskud end forventet.
* Campusudvikling: Bestyrelsen har vedtaget en campusplan, som dækker hele universitetet og ikke kun universitetsbyen. Der er fokus på udvikling i universitetsparken, universitetsbyen og Katrinebjerg.
* Strategi 2030: Et udkast til ny strategi forventes sent i høring fra december til februar.

På et kommende møde skal parterne drøfte frekvens for udpegning af æresdoktorer, AU på sociale medier, systemet for forskningsetisk godkendelse.

Forpersonernes møder med AU’s erhvervschef Lone Rye Olsen

Forpersonerne for de Akademiske Råd har afholdt et møde med erhvervschef Lone Rye Olsen. Mødet var særligt foranlediget af en kritisk kronik i Omnibus om AU Distinguished Senior Innovators programmet skrevet af forpersonerne. Formanden fandt, at det var et godt møde, hvor de drøftede AU’s arbejde med innovation og erhvervsrelationer samt outreach til samfundet i det hele taget.

Indstilling af medlemmer til Redaktionskomiteen for Omnibus

Forpersonerne har udpeget nye medlemmer til Redaktionskomiteen for Omnibus. Der blev udpeget en TAP-repræsentant fra Aarhus BSS, og studenterrepræsentanter fra Arts og Health.

* Dekanen:

Kandidatreformen

Dekanen takkede for høringssvaret fra rådet. Høringssvarene har været drøftet i Fakultetsledelsen. Arbejdet med udmøntning af kandidatreformen og dimensioneringen har været en bunden opgaven, som ikke har været nem. Fakultetsledelsens konklusion på baggrund af høringssvarene er at gå videre med forslaget.

Kandidatudvalget er kommet med deres endelige rapport, hvori universiteterne fremfører, at de erhvervskandidatuddannelser, som forligspartierne har lagt op til i uddannelsesreformen, vanskeligt lader sig gennemføre. Det er uvist om vilkårene i den politiske aftale ændres, og om der bliver behov for justeringer.

# ØR3

Dekanen opsummerede fra seneste økonomirapport, at det budgetterede overskud forventes højere end oprindelige budgetteret. Dette skyldes hovedsageligt at midler til campus 2.0 udvikling og kommende flytninger ikke er blevet forbrugt samt, at de studerende har øget deres STÅ-performance.

På fakultetet er det besluttet at der hvert år skal spares 1% af udgifter til administrationen. Anvendelse af de opsparede midler drøftes i Fakultetsledelsen.

# Indstilling af kandidater til Nævnet for Videnskabelig Uredelighed

# Forud for mødet var der indkommet et forslag til en kandidat. Rådet valgte at indstille den foreslået kandidat. Formanden vil tage det med videre til prioritering med de øvrige forpersoner.

# Besøg af VIP-repræsentant i Bestyrelsen v. bestyrelsesmedlem Tore Rye Andersen

Tore Rye Andersen blev valg ind i bestyrelsen pr. 1. februar 2024. Med henblik på forberedelse af møderne mødes medarbejderrepræsentanter og de studerende til et formøde.

I løbet af 2024 har bestyrelsen bedt om at få nærmere indblik i fakulteterne, og derfor inviteres til hvert møde en dekan for at fortælle om vedkommendes fakultet. Herudover har følgende punkter været i fokus:

* Økonomi: Aarhus Universitet ønsker et balanceret regnskab. I 2024 forventes et samlet overskud på 150 mio. kr. Ca. 50 mio. kr. på driften og ca. 100 mio. kr. på de finansielle poster, der betyder, at egenkapitalmålet er genetableret.

I forlængelse af konflikten af Gaza har der været rejst spørgsmål om der er midler der er investeret i virksomheder med aktiviteter i de israelsk besatte områder. Universitetets økonomiafdeling har bekræftet, at det ikke er tilfældet.

* Kandidatreformen og dimensioneringen: Bestyrelsen har haft stor fokus på kandidatreformen, men arbejdet har været tavshedsbelagt, hvorfor rektor har orienteret dem så vidt, som det var muligt.
* Uddannelsesberetning fra prorektor: Uddannelsesrapporten er en opsamling på uddannelsernes årlig status og uddannelsesevalueringsrapporter. Det er et stort arbejde, og er det glædeligt, at institutionsakkrediteringens kadence nedsættes fra hvert 6. til hvert 8. år.

Prodekanen fastslog, at årlig status på Aarhus BSS fortsat vil blive afholdt hvert år.

* Strategiopfølgning og den strategiske rammekontrakt: Bestyrelse har fokus på opfølgning af den gældende strategi og den strategiske rammekontrakt med ministeriet.
* Strategi 2030: Den kommende Strategi 2030 forventes sendt i høring i løbet af december. Der er ikke lagt op til en bred proces som tidligere år, men høring i ledelsesstrengen og etableret fora, herunder akademiske råd.

Medlemmerne tog orienteringen til efterretning og takkede for indsigt i arbejdet i bestyrelsen.

# Eventuel kommunikation fra mødet til Universitetsledelsen

# Eventuelt

Mødet sluttede kl. 15.55